pythainlp/thai-wiki-dataset-v4 huggingface dataset:
ทางหลวงสหรัฐหมายเลข 36

ทางหลวงสหรัฐหมายเลข 36 (หรือ US 36) เป็นทางหลวงหนึ่งในระบบทางหลวงสหรัฐ มีเส้นทางแนวตะวันออก-ตะวันตก ระยะทางประมาณ จากอุทยานแห่งชาติเทือกเขาร็อกกี รัฐโคโลราโด ถึงเมืองเออริกส์วิลล์ รัฐโอไฮโอ ปลายทางทิศตะวันตกอยู่ที่ทางแยกเดียร์ริดจ์ ในอุทยานแห่งชาติเทือกเขาร็อกกี รัฐโคโลราโด ซึ่งตัดกับทางหลวงสหรัฐหมายเลข 34 ส่วนปลายทางทิศตะวันออกอยู่ที่ทางหลวงสหรัฐหมายเลข 250 ในเออริกส์วิลล์ รัฐโอไฮโอ
อแมนด้า นิโคลัส

อแมนด้า นิโคลัส  ชื่อเล่น รัน เชื้อชาติลูกครึ่งไทย - อเมริกัน เป็นนักร้องร้อง และพรีเซนเตอร์ชาวไทย โดยมีผลงานเพลงภายใต้สังกัด จีเอ็มเอ็ม แกรมมี่ ซึ่งฉีกแนวเพลงเดิมๆของค่ายแกรมมี่ โดยเซ็นสัญญาในบริษัทในเครือ Global Music Media ซึ่งเป็นบริษัทเดียวกับที่ถือลิขสิทธิ์ Backstreet Boys in Thailand ในประเทศไทย โดยออกอัลบั้มที่เป็นเพลงภาษาอังกฤษทั้งอัลบั้ม ในปีพ.ศ. 2544
ประวัติ.
อแมนด้า นิโคลัส มีชื่อเล่นว่า "รัน" เกิดในรัฐเวอร์จิเนีย ประเทศสหรัฐอเมริกา เมื่อวันที่ 19 มิถุนายน พ.ศ. 2528 เธอเป็นลุกครึ่งไทย - อเมริกัน อแมนด้าเข้าสู่วงการตั้งแต่อายุเพียง 11 ปี โดยมีผลงานถ่ายแบบให้กับนิตยสารวัยรุ่นในประเทศไทยมากมาย และโฆษณาที่ออกอากาศทางทีวี โฆษณาภาพนิ่ง เป็นต้น
เริ่มมีชื่อเสียงจากการแสดงมิวสิควีดีโอเพลงให้กับทางค่าย จีเอ็มเอ็ม แกรมมี่ ชื่อเพลงว่า "ฝันไป...หรือเปล่า" ของ คูณสามซูเปอร์แก๊งค์ เมื่อปี พ.ศ. 2540
เธอเป็นนักกีฬากระโดดสูงของโรงเรียนด้วยสถิติ 1.38 เมตร (รางวัลเหรียญเงิน), กระโดไกล, เล่นฟุตบอลตำแหน่ง midfield, ว่ายน้ำ, ดำน้ำ และเธอยังพูดได้ถึง 3 ภาษาคือ อังกฤษ, ไทย, จีน ซึ่งถือเป็นความสามารถพิเศษของเธอ ช่วงมัธยม อแมนด้าศึกษาอยู่ที่โรงเรียนนานาชาติกรุงเทพ และศึกษาต่อระดับปริญญาตรีที่ต่างประเทศ
มีผลงานเพลงกับทางค่าย จีเอ็มเอ็ม แกรมมี่ โดยในอัลบั้มมีความพิเศษตรงที่เพลงทุกเพลงในอัลบั้ม เป็นเพลงภาษาอังกฤษทั้งอัลบั้ม โดยได้โปรดิวเซอร์อย่าง Simon Henderson เป็นทั้งโปรดิวเซอร์ และเขียนเพลงหลายๆเพลงในอัลบั้มชุดนี้ โดยมีเพลงเปิดตัวคือเพลง "Carry Me Away" ซึ่งทำนองเพลงยังนำไปประกอบโฆษณาในประเทศไทยอีกด้วย ต่อด้วยเพลงเปิดตัวที่สองคือเพลง "I’m Just a Girl" และเพลงบางส่วน ยังนำดนตรีเพลงไทยที่มีชื่อเสียง มาร้องในแบบฉบับเนื้อภาษาอังกฤษอีกด้วย เช่นเพลง The World Goes Round (ทำนองเพลง: ไม่อยากรัก (คนที่ไม่อยากรักเรา) ของ โบ สุนิตา) และเพลง Tell Me How Should I Know (ทำนองเพลง: รอ ของ มาช่า วัฒนพานิช)
สาวน้อยหน้าตาสดใสธรรมดาๆ คนหนึ่งที่เต็มไปด้วยความสาสมารถ และความมั่นใจภายใต้หลังคาบ้าน GMM ในความดูแลของ Exexcutive Producer มือทอง พี่ป้อม อัสนี โชติกุล ซึ่งเป็นนักร้องคนแรกของ GMM ที่จะแจ้งเกิดในวงการเพลงสากล แนวเพลงในอัลบั้ม AMANDA นี้ก็จะเป็นป๊อปใสมีกลิ่นไอป๊อบร็อคเท่ห์ๆ ที่ถูกถ่ายทอดออกมาผ่านเส้นสายลายเสียงของ AMANDA ได้อย่างลงตัว
ปัจจุบัน เธอยุติการเป็นนักร้องแล้ว และไม่มีใครทราบความเคลื่อนไหวของเธอ
ผลงาน.
อัลบั้มพิเศษ.
รายชื่อเพลง
ไช่ อิงเหวิน

ไช่ อิงเหวิน (เกิด 31 สิงหาคม ค.ศ. 1956) เป็นนักการเมืองชาวไต้หวัน ดำรงตำแหน่งประธานาธิบดี2016-2024แห่งสาธารณรัฐจีน (ไต้หวัน) และเป็นสตรีคนแรกที่ได้รับเลือกตั้งให้ดำรงตำแหน่งดังกล่าว เธอเป็นอดีตหัวหน้าพรรคประชาธิปไตยก้าวหน้า (民主進步黨) และเป็นตัวแทนของพรรคเข้าชิงตำแหน่งประธานาธิบดีในการเลือกตั้งเมื่อ ค.ศ. 2016 ตำแหน่งซึ่งเธอพลาดไปในการเลือกตั้งปีเมื่อ ค.ศ. 2012 นอกจากนี้ เธอยังเคยเป็นหัวหน้าพรรคมาแล้วหนึ่งสมัยในช่วง ค.ศ. 2008–2012
เธอศึกษาร่ำเรียนในไต้หวัน สหรัฐอเมริกา และอังกฤษ สำเร็จเป็นนิติศาสตรบัณฑิตจากมหาวิทยาลัยแห่งชาติไต้หวัน นิติศาสตรมหาบัณฑิตจากคณะนิติศาสตร์ มหาวิทยาลัยคอร์เนลล์ และดุษฎีบัณฑิตจากวิทยาลัยเศรษฐศาสตร์และรัฐศาสตร์แห่งลอนดอน แล้วกลับบ้านเกิดเมืองนอนในปี 1984 เพื่อเป็นอาจารย์ที่มหาวิทยาลัยหลายแห่ง ครั้น ค.ศ. 1993 พรรคชาตินิยม (國民黨) ซึ่งเป็นรัฐบาลอยู่ในเวลานั้น ตั้งเธอเป็นข้าราชการหลายตำแหน่ง รวมถึงตำแหน่งประธานกรรมการร่างนโยบายว่าด้วย "หนึ่งชาติหนึ่งแดน" (一邊一國) ในสมัยประธานาธิบดีหลี่ เติงฮุย (李登輝)
เมื่อเฉิน ฉุ่ยเปี่ยน (陳水扁) ได้เป็นประธานาธิบดีใน ค.ศ. 2000 เธอในฐานะผู้มิได้สังกัดพรรคการเมืองได้รับเชิญเป็นรัฐมนตรีสภากิจการแผ่นดินใหญ่ (大陸委員會) และอยู่ในตำแหน่งนี้ตราบเท่าวาระแรกของประธานาธิบดีเฉิน ต่อมา เธอจึงเข้าเป็นสมาชิกพรรคประชาธิปไตยก้าวหน้าใน ค.ศ. 2004 และในช่วงสั้น ๆ เธอได้เป็นสมาชิกสภานิติบัญญัติ (立法院) ประเภทมิได้มาจากเขตเลือกตั้งตามบัญชีรายชื่อของพรรคประชาธิปไตยก้าวหน้า นับจากนั้น เธอได้รับแต่งตั้งเป็นรองนายกรัฐมนตรีในคราวที่ซู เจินชาง (蘇貞昌) เป็นนายกรัฐมนตรี เธอดำรงตำแหน่งนี้จนกระทั่งคณะรัฐมนตรีลาออกยกคณะใน ค.ศ. 2007 ครั้น ค.ศ. 2008 พรรคประชาธิปไตยก้าวหน้าแพ้พ่ายในการเลือกตั้งประธานาธิบดี เธอจึงได้รับเลือกตั้งเป็นหัวหน้าพรรค แต่เมื่อเธอปราชัยในการเลือกตั้งประธานาธิบดีใน ค.ศ. 2012 เธอก็ลาออกจากตำแหน่งหัวหน้าพรรค
ในเดือนพฤศจิกายน ค.ศ. 2010 เธอเข้าชิงตำแหน่งนายกเทศมนตรีแห่งนครไทเปใหม่ในการเลือกตั้งเทศมนตรี แต่แพ้จู ลี่หลุน (朱立倫) ซึ่งเคยเป็นรองนายกรัฐมนตรีจากพรรคชาตินิยม ครั้นเดือนเมษายน ค.ศ. 2011 เธอได้รับเลือกเป็นตัวแทนของพรรคประชาธิปไตยก้าวหน้าเพื่อชิงตำแหน่งประธานาธิบดีในการเลือกตั้งอันจะมีขึ้นใน ค.ศ. 2012 คะแนนที่เธอได้รับเลือกนั้นชนะซู เจินชาง เพื่อนร่วมพรรค ไปฉิวเฉียด ทำให้เธอเป็นสตรีคนแรกที่สมัครรับเลือกตั้งเป็นประธานาธิบดีของประเทศ กระนั้น ในการเลือกตั้งประธานาธิบดีประจำ ค.ศ. 2012 ซึ่งเป็นการเลือกตั้งประธานาธิบดีครั้งที่ห้าของประเทศ เธอกลับพ่ายแพ้แก่หม่า อิงจิ่ว (馬英九) จากพรรคชาตินิยม เธอจึงลงชิงตำแหน่งประธานาธิบดีในการเลือกตั้งประจำ ค.ศ. 2016 อีก ครั้งนี้ เธอได้รับคะแนนเสียงท่วมท้น และได้เข้าดำรงตำแหน่งประธานาธิบดีตั้งแต่วันที่ 20 พฤษภาคม ค.ศ. 2016
กินลม ชมบาว

กินลม ชมบาว เป็นคอนเสิร์ตใหญ่เปิดอัลบั้ม "สวัสดีประเทศไทย" ของวงคาราบาว จัดขึ้นเมื่อวันเสาร์ที่ 9 พฤศจิกายน พ.ศ. 2556 ซึ่งตรงกับวันเกิดของแอ๊ด - ยืนยง โอภากุล ณ บ้านไร่กูไม่เบื่อของแอ๊ด ตั้งอยู่ในอำเภอสัตหีบ จังหวัดชลบุรี จัดขึ้นโดย บริษัท มองโกล จำกัด ซึ่งมี เซน - ณิชา โอภากุล ลูกสาวแท้ ๆ ของแอ๊ดเป็นกรรมการผู้จัดการ โดยมีการแถลงข่าวไปเมื่อวันที่ 19 กันยายน พ.ศ. 2556 รายได้จากการจัดคอนเสิร์ตนำเอาไปมอบให้สถานพินิจและคุ้มครองเด็กและเยาวชน จังหวัดระยอง ภายหลังมีการทำดีวีดีบันทึกการแสดงสดออกมาจำหน่ายด้วย
การแสดง.
ในช่วงเช้ามีการแข่งรถในชื่อ "แรลลี่ กินลม ชมบาว" เป็นการแข่งรถเส้นทางกรุงเทพมหานคร - สัตหีบ โดยมีรถแข่งเข้าร่วมการแข่งขันมากกว่า 50 คัน ในขณะที่เล็ก - ปรีชา ชนะภัย, เทียรี่ เมฆวัฒนา พร้อมด้วยเหล่านักแสดง อาทิ ตุ๊ยตุ่ย - พุทธชาด พงศ์สุชาติ, แฮ็ค ชวนชื่น รวมถึงขบวนบิ๊กไบค์กว่า 100 คันเดินทางสู่สถานคุ้มครองสวัสดิภาพเด็กระยอง จังหวัดระยอง เพื่อเลี้ยงอาหารกลางวัน รวมถึงมอบเงินสนับสนุน พร้อมเครื่องดนตรีและอุปกรณ์กีฬาให้กับเด็ก ๆ 
ในส่วนของคอนเสิร์ต หลังจากประตูเปิดในเวลา 17.00 น. คอนเสิร์ตเริ่มต้นด้วยการแสดงระบำ 4 ภาค จากนั้นเป็นการแสดงของตำนานเพลงร็อก นำโดย ช.อ้น ณ บางช้าง และสมาชิกวงเดอะฟ็อกซ์ อาทิ ช.เอ ณ บางช้าง, ฮันเตอร์ ณ บางช้าง ที่นำเพลง "Black Magic Woman", "Smoke on The Water" ขึ้นมาเล่นเปิดเวที จากนั้น โอ้ - โอฬาร พรหมใจ และวง ดิ โอฬาร โปรเจ็คต์ ก็ได้นำเพลง "อย่าหยุดยั้ง", "พลังและความตั้งใจ", "ไฟปรารถนา" มาแสดง ต่อด้วย แหลม มอริสัน กับวงวีไอพีที่หยิบเพลง "Night in Bangkok" มาแสดง หลังจากนั้นเป็นการแสดงของ กิตติ กีตาร์ปืน และวงคาไลโดสโคป ที่นอกจากจะนำเพลง "แรงจัด", "Walking in The Sand", "Walking by Myself" มาเล่นแล้ว ยังได้นักร้องระดับโลก แกรี่ บารเดน เจ้าของเพลง "Rock Bottom" ขึ้นแจมบนเวทีด้วย และปิดท้ายในช่วงของตำนานเพลงร็อกด้วย เอกมันต์ โพธิพันธุ์ทอง ตำนานมือกลองสองกระเดื่องชั้นแนวหน้าของเมืองไทย และชาวร็อกทั้งหมดขึ้นแจมเพลง "ลูกหิน" จากนั้นเป็นพิธีการมอบรางวัลการแข่งขัน "แรลลี่ กินลม ชมบาว"
หลังจากนั้นเข้าสู่ไฮไลท์สำคัญของคอนเสิร์ตนี้ คือการแสดงของวงคาราบาว นำโดย แอ๊ด - ยืนยง โอภากุล, เล็ก - ปรีชา ชนะภัย และ เทียรี่ เมฆวัฒนา โดยขนเพลงมาแสดงเป็นจำนวนมาก เช่น "มนต์เพลงคาราบาว", "เจ้าตาก", "วันพ่อ", "ซานตาน่าคาราบาว" เป็นต้น และมาถึงช่วงเซอร์ไพรส์ของงานที่ได้นักร้องชื่อดังอย่าง เสก โลโซ มาร่วมร้องเพลง "เพื่อชีวิตติดล้อ", "วณิพก" และ "หำเทียม" แถมในช่วงท้าย ๆ ยังมี โก๊ะตี๋ อารามบอย มาร่วมร้องด้วย ต่อด้วยบทเพลงอีก 1 ชุดใหญ่ อาทิ "คนเก็บฟืน", "คนล่าฝัน", "วิชาแพะ" และ 2 บทเพลงใหม่ "ใครว่ะแก๊แก่" และ "สวัสดีประเทศไทย" ต่อด้วยบทเพลงเมดเล่ย์ หลังจากนั้น วงคาราบาวและเหล่าตำนานวงดนตรีร็อกขึ้นเวทีร่วมแจมพร้อมกันในบทเพลงหลักของคอนเสิร์ตนี้ คือเพลง "กินลม ชมบาว" ปิดท้ายด้วยเพลง "บัวลอย" ก่อนที่คอนเสิร์ตจะปิดฉากลงอย่างสมบูรณ์
เดอร์โลทาไพด์

เดอร์โลทาไพด์   เป็นยาที่ใช้ในการรักษาภาวะอ้วนลงพุงในสุนัข ถูกผลิตขึ้นโดยบริษัทไฟเซอร์ (Pfizer) และ/หรือโซเอทิส (Zoetis) วางจำหน่ายภายใต้ชื่อการค้า สเลนทรอล (Slentrol)
กลไกการออกฤทธิ์.
เดอร์โลทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมไขมันลดลง และเป็นผลให้การสังเคราะห์และการหลั่งไลโพโปรตีน (lipoproteins) เข้าสู่กระแสเลือดลดน้อยลงในที่สุด ส่วนผลที่ทำให้เกิดการลดลงของน้ำหนักนั้น ยังไม่ทราบกลไกการออกฤทธิ์ที่แน่ชัด คาดว่าน่าจะเกิดจากการที่เดอร์โลทาไพด์ มีผลกระตุ้นให้เกิดสัญญาณที่บอกถึงความอิ่มตัวของเซลล์ไขมันไปยังลำไส้เล็ก
ข้อบ่งใช้.
เดอร์โลทาไพด์มีวางจำหน่ายในรูปแบบยารับประทานชนิดยาน้ำแขวนตะกอน และยานี้ไม่มีการใช้ในมนุษย์ แมว หรือนกแก้ว ในวันที่ 5 มกราคม ค.ศ. 2007 องค์การอาหารและยาสหรัฐ (U.S. Food and Drug Administration; FDA) ได้มีการรับรองให้มีการใช้เดอร์โลทาไพด์สำหรับการรักษาภาวะอ้วนลงพุงในสุนัข ซึ่งถือเป็นยาตัวแรกที่ได้รับการรับรองให้ใช้สำหรับข้อบ่งใช้ดังกล่าวในสุนัข
ในปัจจุบันเดอร์โลทาไพด์เป็นยาที่ถูกนำมาใช้เพื่อการรักษาภาวะอ้วนลงพุงในสุนัขและช่วยลดความอยากอาหาร และยังถูกนำมาใช้เป็นส่วนหนึ่งของโปรแกรมการควบคุมน้ำหนัก ซึ่งโดยทั่วไปมักจะประกอบไปด้วยการใช้วิธีการควบคุมอาหารร่วมกับการออกกำลังกาย ทั้งนี้ ขนาดยาเดอร์โลทาไพด์ต่อการใช้ 1 เดือนนั้นโดยทั่วไปมักคำนวณตามน้ำหนักของสุนัข
ผลการศึกษาในสุนัข.
ข้อมูลจากการศึกษาหนึ่งที่ระบุไว้ในเอกสารแนบของบรรจุภัณฑ์ แต่ไม่มีการระบุแหล่งอ้างอิงในแน่ชัดในเอกสารดังกล่าว ระบุว่า สุนัขที่มีภาวะอ้วนลงพุงที่รับประทานเดอร์โลทาไพด์เป็นระยะเวลาต่อเนื่อง 4 เดือนมีน้ำหนักลดลงประมาณ 11.8% ซึ่งถือเป็นระดับที่แตกต่างจากสุนัขที่ไม่ได้รับประทานยาดังกล่าวอย่างมีนัยสำคัญทางสถิติ 
รูปแบบและขนาดการบริหารยา.
ในปัจจุบันเดอร์โลทาไพด์มีวางจำหน่ายในรูปแบบยาน้ำแขวนตะกอน รับประทานเพียงวันละ 1 ครั้ง ค่าครึ่งชีวิตการกำจัดยามีค่าประมาณ 5–18 ชั่วโมง แต่จะเพิ่มขึ้นได้เมื่อมีการบริหารยาซ้ำ ขนาดยาที่ใช้ในการรักษานั้นจะคำนวณตามน้ำหนักตัวของสุนัข โดยจะเริ่มใช้ยาในขนาดต่ำก่อนใน 14 วันแรกของการรักษา จากนั้นหากสุนัขสามารถทนต่อการใช้ยาได้ จึงเพิ่มขนาดยาในการบริหารยาในแต่ละครั้ง ทั้งนี้ควรมีการประเมินน้ำหนักตัวของสุนัขโดยสัตวแพทย์เดือนละ 1 ครั้งในช่วงการรักษา และควรมีการปรับขนาดยาตามน้ำหนักตัวของสุนัขที่ลดลง หลังจากที่น้ำหนักของสุนัขลดลงจนถึงระดับปกติแล้ว ให้รับประทานเดอร์โลทาไพด์ต่อเนื่องอีก 3 เดือน
อาการไม่พึงประสงค์.
การใช้เดอร์โลทาไพด์นั้นจำเป็นต้องอยู่ภายใต้การดูแลของสัตว์แพทย์ เนื่องจากยาดังกล่าวสามารถก่อให้เกิดอาการข้างเคียงได้ อาทิ คลื่นไส้ อาเจียน ท้องเสีย กล้ามเนื้ออ่อนแรง น้ำลายไหล เบื่ออาหาร ระดับเอนไซม์ตับเพิ่มขึ้น รวมไปถึงการทำงานประสานงานกันของกล้ามเนื้อผิดปกติ (uncoordination) นอกจากนี้แล้ว ยาดังกล่าวสามารถก่อให้เกิดการแพ้ยาได้ ซึ่งมักมีอาการที่รุนแรง ได้แก่ หน้าบวม ผื่นบวม คัน ท้องเสียโดยฉับพลัน อาเจียน ช็อก ชัก เหงือกซีด เท้าเย็น หรือในกรณีที่รุนแรงมากอาจหมดสติ หรือเสียชีวิตได้ จึงไม่แนะนำให้มีการใช้ยาดังกล่าวในมนุษย์ ทั้งนี้ จากการศึกษาในสุนัขพบว่าเดอร์โลทาไพด์ไม่มีผลทำให้สุนัขเกิดการขาดวิตามินที่ละลายในไขมัน
ไมทราทาไพด์

ไมทราทาไพด์  เป็นยาสำหรับสัตว์ โดยมีข้อบ่งใช้เพื่อการรักษาภาวะน้ำหนักเกินและภาวะอ้วนลงพุงในสุนัข ไมทราทาไพด์มีจำหน่ายภายใต้ชื่อการค้า Yarvitan ยาดังกล่าวถูกพัฒนาขึ้นโดยบริษัท Janssen Pharmaceutical โครงสร้างทางเคมีของไมทราทาไพด์มีความคล้ายคลึงกับยาต้านเชื้อที่มีชื่อว่า ไอทราโคนาโซล (Itraconazole) ซึ่งถูกพัฒนาขึ้นโดยบริษัท  Janssen Pharmaceutical เช่นกัน
กลไกการออกฤทธิ์.
ไมทราทาไพด์ออกฤทธิ์ยับยั้งโปรตีนที่ใช้ในการขนส่งไตรกลีเซอไรด์ (microsomal triglyceride transfer protein; MTTP) แบบจำเพาะเจาะจง ทำให้การดูดซึมสารอาการจำพวกไขมันลดลง และเป็นผลให้การสังเคราะห์และการหลั่งไลโปโปรตีน (lipoproteins) เข้าสู่กระแสเลือดลดน้อยลงในที่สุด   ผลการศึกษาทางคลินิกพบว่าไมทราทาไพด์อาจมีส่วนช่วยในการลดภาวะดื้อต่ออินซูลินในสุนัขด้วย
ตำบลหนองควาย

ตำบลหนองควาย เป็นตำบล 1 ใน 11 ของอำเภอหางดง จังหวัดเชียงใหม่ เป็นที่ตั้งของเชียงใหม่ไนท์ซาฟารี และวัดต้นเกว๋น (วัดอินทราวาส) ซึ่งเป็นวัดที่มีความสวยงามเก่าแก่ของเชียงใหม่ สิ่งที่สำคัญของวัดนี้คือ ศาลาจตุรมุขซึ่งพบเพียงหลังเดียวในภาคเหนือ และเป็นต้นแบบทางศิลปกรรมล้านนาที่มีคุณค่าและยังคงความสมบูรณ์ จนสมาคมสถาปนิกสยามประกาศให้เป็นอาคารอนุรักษ์ดีเด่นเมื่อปี พ.ศ. 2532 และสถาปัตยกรรมจากวัดต้นเกว๋นได้กลายเป็นแรงบันดาลใจให้สถาปนิกใช้เป็นต้นแบบในการออกแบบหอคำหลวงซึ่งตั้งอยู่กลางอุทยานหลวงราชพฤกษ์ 
ที่ตั้งและอาณาเขต.
ตำบลหนองควายมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองท้องที่.
ตำบลหนองควายแบ่งพื้นที่การปกครองออกเป็น 12 หมู่บ้าน ได้แก่
การปกครองส่วนท้องถิ่น.
ท้องที่ตำบลหนองควาย มีองค์กรปกครองส่วนท้องถิ่น เพียงแห่งเดียว คือ เทศบาลตำบลหนองควาย ครอบคลุมพื้นที่ตำบลหนองควายทั้งหมด ซึ่งเป็นสภาตำบลหนองควายที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองควายในวันที่ 25 ธันวาคม พ.ศ. 2539
เมื่อองค์การบริหารส่วนตำบลหนองควาย จังหวัดเชียงใหม่ มีความเจริญก้าวหน้ามากขึ้น องค์การบริหารส่วนตำบลหนองควายได้ยกฐานะขึ้นเป็น เทศบาลตำบลหนองควาย ตามประกาศกระทรวงมหาดไทย เมื่อวันที่ 10 มิถุนายน พ.ศ. 2556 และมีผลในวันที่ 5 กันยายน ปีเดียวกัน
ประชากร.
พื้นที่ตำบลหนองควายประกอบด้วยหมู่บ้านทั้งสิ้นจำนวน 12 หมู่บ้าน มีจำนวนประชากร 11,138 คน แบ่งเป็นชาย 5,214 คน หญิง 5,924 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 4 จาก 11 ตำบลในอำเภอหางดง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
สภานิติบัญญัติ (ไต้หวัน)

สภานิติบัญญัติ  เป็นสภานิติบัญญัติแห่งชาติประเภทสภาเดียวของสาธารณรัฐจีน (ไต้หวัน)
สภานิติบัญญัตินี้เป็นหนึ่งใน "สภา" (院) ทั้งห้าของรัฐบาลไต้หวันตามความในรัฐธรรมนูญไต้หวันซึ่งอ้างอิงลัทธิไตรราษฎร์ (三民主義) ของซุน ยัดเซ็น หรือ ซุน อี้เซียน (孫逸仙)
สื่อส่งผ่านสัญญาณต่อเนื่อง

สื่อส่งผ่านสัญญาณต่อเนื่อง  เป็นสื่อประสมที่ผู้ใช้ขั้นปลายได้รับตามลำดับอย่างต่อเนื่องในขณะที่ผู้ให้บริการกำลังส่งมอบเนื้อหาทั้งหมดไปให้ ตัวเล่นสื่อลูกข่ายอาจเริ่มเล่นข้อมูล (เช่น ภาพยนตร์) ก่อนที่ไฟล์เนื้อหาจะถูกส่งมาทั้งหมดก็ได้ การรับ-ส่งสื่อแบบต่อเนื่องเป็นอีกทางเลือกหนึ่งในการรับชมนอกเหนือจากการดาวน์โหลดสู่อุปกรณ์ส่วนบุคคล
คำกริยา ในภาษาอังกฤษหมายถึงกระบวนการส่งมอบเนื้อหาในลักษณะดังกล่าว ศัพท์นี้จึงสื่อถึงวิธีการส่งสื่อมากกว่าจะสื่อถึงลักษณะของตัวสื่อเอง การจำแนกวิธีส่งสื่อออกจากตัวสื่อที่ถูกส่งนั้นใช้โดยเฉพาะกับเครือข่ายโทรคมนาคม เนื่องจากระบบการส่งมอบข้อมูลโดยทั่วไปมีทั้งระบบที่ส่งต่อเนื่องในตัว (เช่น วิทยุ, โทรทัศน์) และระบบที่ไม่สามารถส่งต่อเนื่องได้ในตัว (เช่น หนังสือ, ตลับวีดิทัศน์, แผ่นซีดีเสียง) ตัวอย่างเช่น ในคริสต์ทศวรรษ 1930 ดนตรีลิฟต์ (elevator music) เป็นหนึ่งในบรรดาสื่อแบบส่งต่อเนื่องยุคแรกสุดที่เป็นที่นิยมกัน แต่ทุกวันนี้ โทรทัศน์อินเทอร์เน็ตได้กลายเป็นรูปแบบสามัญรูปแบบหนึ่งของสื่อแบบส่งต่อเนื่องไปแล้ว
ศัพท์ "สื่อแบบส่งต่อเนื่อง" สามารถใช้กับสื่ออื่น ๆ นอกเหนือจากวีดิทัศน์และข้อมูลเสียง เช่น คำบรรยายแบบซ่อนได้สด, ทิกเกอร์เทป และข้อความสด (real-time text) ซึ่งเราถือว่าทั้งหมดเป็น "ข้อความแบบส่งต่อเนื่อง" อนึ่ง วลี "แบบส่งต่อเนื่อง" ได้รับการนำมาใช้เป็นครั้งแรกในช่วงต้นคริสต์ทศวรรษ 1990 เนื่องจากเป็นคำอธิบายที่ดีกว่าสำหรับวีดิทัศน์ตามคำขอบนเครือข่ายไอพี โดยในขณะนั้นวีดิทัศน์รูปแบบดังกล่าวมักถูกเรียกว่า "วีดิทัศน์แบบเก็บข้อมูลแล้วส่งต่อ" (store and forward video) ซึ่งเป็นการตั้งชื่อที่อาจทำให้เข้าใจผิดได้
การถ่ายทอดสดผ่านสัญญาณต่อเนื่อง  ซึ่งสื่อถึงการส่งมอบเนื้อหาผ่านอินเทอร์เน็ตตามเวลาจริงนั้นจำเป็นต้องใช้สื่อต้นทางรูปแบบใดรูปแบบหนึ่ง (เช่น กล้องวีดิทัศน์, ตัวต่อประสานเสียง, ซอฟต์แวร์จับภาพหน้าจอ), ตัวเข้ารหัสเพื่อแปลงเนื้อหาเป็นดิจิทัล, ตัวจัดพิมพ์สื่อ และเครือข่ายการส่งมอบเนื้อหา (content delivery network) เพื่อแจกจ่ายและส่งเนื้อหา ตัวอย่างโปรแกรมประยุกต์ที่ใช้ในการส่งต่อเนื่องสด เช่น เฟซบุ๊กไลฟ์, บีโกไลฟ์ เป็นต้น
เทศมณฑลซกีแยช

เทศมณฑลซกีแยช  เป็นเทศมณฑลในประเทศโปแลนด์ มีเมืองหลักคือซกีแยช ตั้งอยู่ในจังหวัดวุช มีเนื้อที่ทั้งหมด 853.71 ตารางกิโลเมตร และมีประชากรทั้งหมด 160,805 คน
แม่เจ้าบัวถา มหายศปัญญา

แม่เจ้าบัวถา มหายศปัญญา (พ.ศ. 2381–2478) เป็นอดีตชายาของเจ้าพิริยเทพวงษ์ เจ้าผู้ครองเมืองแพร่องค์สุดท้าย
ประวัติ.
แม่เจ้าบัวถา เกิดในวันศุกร์ ปีฉลู เป็นธิดาคนใหญ่ของพระยาบุรีรัตน (หนานปัญญา) หรือเจ้าบุรีปัญญา (เฒ่า) กับแม่เจ้าเฮือนแก้ว ภรรยาเอก มีเจ้าน้องร่วมบิดามารดาคือ พระยาบุรีรัตน์ (เจ้าน้อยหนู มหายศปัญญา) และมีเจ้าน้องต่างมารดาอีก 5 คน โดยแม่เจ้าเฮือนแก้ว มารดาของแม่เจ้าบัวถา เป็นเจ้าน้องของพระยาพิมพิสารราชา หรือเจ้าหลวงขาเค และทั้งสองสืบเชื้อสายเจ้าผู้ครองเมืองแพร่จากฝ่ายมารดา คือ เจ้าปิ่นแก้ว
แม่เจ้าบัวถาเข้าเป็นชายาคนแรกของเจ้าพิริยเทพวงษ์ ซึ่งเป็นลูกพี่ลูกน้องกัน เพราะสามีเป็นบุตรของพระยาพิมพิสาร ซึ่งเป็นศักดิ์เป็นลุง แต่ทั้งสองไม่มีบุตรด้วยกัน และตัดสินใจแยกทางกันในเวลาต่อมา ภายหลังแม่เจ้าบัวถาได้รับอุปการะเจ้าสุนันตา วงศ์บุรี บุตรสาวของพระยาบุรีรัตน์ (เจ้าน้อยหนู มหายศปัญญา) กับแม่เจ้าคำ เป็นบุตรบุญธรรม พร้อมกับสร้างคุ้มวงศ์บุรีเมื่อ พ.ศ. 2440 ไว้เป็นเรือนหอสำหรับเจ้าสุนันตากับหลวงพงษ์พิบูลย์ (เจ้าพรหม วงศ์พระถาง) ถือเป็นอาคารที่สร้างด้วยสถาปัตยกรรมยุควิกตอเรียหลังแรกในจังหวัดแพร่
แม่เจ้าบัวถาถึงแก่กรรมภายในคุ้มวงศ์บุรี เมื่อ พ.ศ. 2478 สิริอายุได้ 97 ปี
ความสนใจ.
แม่เจ้าบัวถาชอบสีฟ้าเพราะท่านเกิดในวันศุกร์ ภายในห้องส่วนตัวของแม่เจ้าในคุ้มวงศ์บุรีจึงตกแต่งด้วยสีฟ้าเพียงห้องเดียว และด้วยความที่แม่เจ้าเกิดปีฉลู เครื่องเงินภายในคุ้มวงศ์บุรีจะมีการสลักลายเป็นรูปวัวตามปีเกิดของท่าน
แม่เจ้าบัวถาสนใจการอุปถัมภ์ด้านศิลปะและวัฒนธรรมในท้องถิ่น มีจิตใจโอบอ้อมอารีแก่คนทุกชนชั้น โดยเฉพาะชนชั้นทาส ท่านเคยให้การอุปถัมภ์วัดศรีชุมในจังหวัดแพร่ แม่เจ้ารับช่างเครื่องเงินจากชุมชนพระนอนจำนวนสองคนมาอุปถัมภ์เป็นช่างเงินประจำคุ้ม นอกจากนี้แม่เจ้ายังเลิกทาสสนองพระบรมราโชบายในพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2448 ด้วยการมอบทรัพย์สินและที่ดินแก่ทาสไว้ตั้งตัวทุกคน มีทาสบางคนที่ยังสมัครใจอยู่เป็นบริวารของคุ้มวงศ์บุรีต่อไป และมีลูกหลานทาสที่ยังสนิทสนมกับทายาทคุ้มวงศ์บุรีสืบมาถึงปัจจุบัน
ทางหลวงสหรัฐหมายเลข 42

ทางหลวงสหรัฐหมายเลข 42 (หรือ US 42) เป็นทางหลวงสหรัฐแนวตะวันออก–ตะวันตก มีระยะทางจากตะวันตกเฉียงใต้ไปยังตะวันออกเฉียงเหนือ ระยะทาง จากเมืองลุยส์วิลล์ รัฐเคนทักกี ถึงดาวน์ทาวน์เมืองคลีฟแลนด์ รัฐโอไฮโอ ทางหลวงเส้นนี้มีหลายชื่อ ประกอบด้วย ถนนเพิร์ล จากคลีฟแลนด์ ถึงเมไดนา ในภาคตะวันออกเฉียงเหนือของรัฐโอไฮโอ, ถนนรีดดิง ในซินซินแนติ, ซินซินแนติและเลบานอนไพก์ ในภาคตะวันตกเฉียงใต้ของรัฐโอไฮโอ และ ถนนบราวส์โบโร ในลุยส์วิลล์
อินเตอร์สเตต 71 ได้แทนที่ทางหลวงหมายเลข 42 ในช่วงต้นของยุค 1960 ทำให้ทางหลวงหมายเลข 42 ในปัจจุบันทำหน้าเป็นถนนที่เดินทางเมืองต่อเมือง โดยอินเตอร์สเตต 71 ได้ผ่านเมืองโคลัมบัส รัฐโอไฮโอ ในขณะที่ทางหลวงหมายเลข 42 ไม่ได้ผ่านเมืองโคลัมบัสเลย และทางหลวงเส้นนี้ไม่มีทางหลวงย่อยเหมือนกับทางหลวงสายอื่น
หมายเลขของทางหลวงนี้เป็นเลขคู่ แต่ป้ายกลับบอกเส้นทางเป็นแนวเหนือ-ใต้ในเขตรัฐโอไฮโอ
กีฬามหาวิทยาลัยอาเซียน 2010

กีฬามหาวิทยาลัยอาเซียน 2010 เป็นการแข่งขันกีฬามหาวิทยาลัยอาเซียนครั้งที่ 15 จัดขึ้นที่จังหวัดเชียงใหม่ ประเทศไทย ระหว่างวันที่ 15-23 ธันวาคม ค.ศ. 2010 นับเป็นครั้งที่ 4 สำหรับการเป็นเจ้าภาพของประเทศไทยหลังต่อจากเชียงใหม่, กรุงเทพฯและพัทยาตามลำดับ
<templatestyles src="Template:TOC limit/styles.css" />
มาสคอต.
ตัวมาสคอตที่เป็นชาวม้งชื่อว่า "น้องฮัก"
พิธีเปิด.
พิธีเปิดเริ่มตั้งแต่เวลา 19 นาฬิกาของวันที่15 ธันวาคมที่มหาวิทยาลัยแม่โจ้ โดยสมชาย วงศ์สวัสดิ์เป็นประธานพิธีเปิด
ประเทศที่เข้าร่วมการแข่งขัน.
<templatestyles src="Col-begin/styles.css"/>
เทศบาลอาแล็กซันดรุฟวุตสกี

เทศบาลอาแล็กซันดรุฟวุตสกี  เป็นเทศบาลในเทศมณฑลซกีแยช จังหวัดวูช ประเทศโปแลนด์ มีที่ตั้งคืออาแล็กซันดรุฟวุตสกี มีเนื้อที่ทั้งหมด 213.50 ตารางกิโลเมตร และมีประชากรทั้งหมด 21,257 คน
ณัฐพงษ์ เกษอินทร์

ณัฐพงษ์ เกษอินทร์ (24 กันยายน ค.ศ. 1992 — ; ชื่อเล่น เจมส์บอนด์) เป็นนักกีฬาว่ายน้ำทีมชาติไทยที่เข้าร่วมแข่งขันในโอลิมปิกฤดูร้อน 2012 ที่ ลอนดอน สหราชอาณาจักร เกิดเมื่อวันที่ 24 กันยายน พ.ศ. 2535 ที่ จ.เชียงใหม่ จบการศึกษามัธยมปลายจากโรงเรียนปรินส์รอยแยลส์วิทยาลัย จ.เชียงใหม่ ระดับอุดมศึกษา ที่ คณะศิลปศาสตร์ เอก พัฒนาการการท่องเที่ยว มหาวิทยาลัยกรุงเทพธนบุรี
ทางหลวงสหรัฐหมายเลข 43

ทางหลวงสหรัฐหมายเลข 43 (ย่อเป็น US-43 หรือ US 43) เป็นทางหลวงสหรัฐแนวเหนือ–ใต้ ระยะทาง จากเมืองพริชาร์ด รัฐแอละแบมา ถึงกลางรัฐเทนเนสซี ปลายทางทิศใต้ของทางหลวงเส้นนี้อยู่ในเมืองพริชาร์ด ที่ทางหลวงสหรัฐหมายเลข 90 ส่วนปลายทางทิศเหนืออยู่ที่โคลัมเบีย รัฐเทนเนสซี ที่ทางหลวงสหรัฐหมายเลข 31
ทางหลวงสหรัฐหมายเลข 44

ทางหลวงสหรัฐหมายเลข 44 (เป็นทางหลวงสหรัฐแนวตะวันออก-ตะวันตก มีระยะทาง ผ่าน 4 รัฐในภาคตะวันออกเฉียงเหนือของสหรัฐ ปลายทางทิศตะวันตกอยู่ที่ทางหลวงสหรัฐหมายเลข 209 และทางหลวงรัฐนิวยอร์กหมายเลข 55 ในเคอร์ฮองก์สัน หมู่บ้านขนาดเล็กในหุบเขาฮัดสัน ภูมิภาคของรัฐนิวยอร์ก ส่วนปลายทางทิศตะวันออกอยู่ที่ทางหลวงรัฐแมสซาชูเซตส์หมายเลข 3A ในพลิมัท รัฐแมสซาชูเซตส์
ล่าตุลาแดง

ล่าตุลาแดง  เป็นนวนิยายเล่มแรกของทอม แคลนซี เป็นเรื่องราวการค้นหาเรือดำน้ำ "Red October" ของแจ็ค ไรอัน ซึ่งทางสหภาพโซเวียตแจ้งว่ามาร์โก เรเมียส ผู้บังคับการเรือแล่นเรือดำน้ำลำนี้ไปโจมตีสหรัฐโดยพลการ นวนิยายเล่มนี้เป็นเล่มแรกที่ไรอันปรากฏตัว แต่เป็นลำดับที่ 4 ตามลำดับเวลาในชุด "ล่าตุลาแดง" เป็นหนึ่งในนวนิยายที่ได้รับความนิยมของแคลนซี ถูกนำไปสร้างเป็นภาพยนตร์ในชื่อเดียวกันในปี ค.ศ. 1990 นำแสดงโดยอเล็ก บอลด์วินและฌอน คอนเนอรี และนำไปพัฒนาเป็นเกม
ไม่อยากสนิทกับความเหงา

"ไม่อยากสนิทกับความเหงา" เป็นซิงเกิลของคณิตกุล เนตรบุตร ประพันธ์เนื้อร้อง-แต่งทำนองโดย ปัญญา ปคูณปัญญา เรียบเรียงโดย บุรินทร์ สุภัครพงษ์กุล ออกจำหน่ายในวันที่ 11 พฤศจิกายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่
เนื้อหาเพลงนี้พูดถึงเรื่องเหงา ๆ ในมุมมองบวก ๆ ยิ้ม ๆ ไม่เหมือนใคร และเอ็มวีเพลงที่ดูแล้ว ต้องบอกต่อ ว่าน่ารักสุด ๆ
มิวสิควีดิโอเพลงนี้ ได้นักแสดงขวัญใจวัยรุ่นมาประชันกันเต็มเฟรม ทั้ง นะนู้บ หนุ่มสุดเกรียน จากซีรีส์วัยรุ่นชื่อดัง lovesick ซีซั่น 2 มีน พีรวิชญ์ หนุ่มน้อยสุดเทห์ จากซีรีส์เรื่องเดียวกัน และลูกแก้ว สาวสวยตาโตแห่งวง SOUNDCREAM ที่รับบทเป็นตัวแสดงนำในเอ็มวีเพลงนี้ได้อย่างน่ารักน่าหยิกสุด ๆ ซึ่งเรื่องราวจะพูดถึงนางฟ้าแสนซนที่คอยสร้างเรื่องยุ่ง ๆ ให้คนเค้ารักกันชอบกัน แต่สุดท้ายตัวนางฟ้าเองก็ต้องหาตัวช่วยให้แฮปปี้เอนดิ้งในเรื่องความรักเหมือนกัน
การตอบรับ.
เพลง "ไม่อยากสนิทกับความเหงา" ติดอันดับสูงสุดที่ 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 มกราคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ฝนเหลือง

ฝนเหลือง (ย่อ: HO) เป็นสารฆ่าวัชพืชและเป็นสารเร่งใบร่วง (defoliant) ซึ่งถูกใช้งานโดยกองทัพสหรัฐในสงครามสารฆ่าวัชพืชที่เรียกว่า ปฏิบัติการแรนช์แฮนด์ (Operation Ranch Hand) ระหว่างสงครามเวียดนามตั้งแต่ปี 1961 ถึง 1971 ฝนเหลืองเกิดจากการผสมสารฆ่าวัชพืชสองชนิด คือ 2,4,5-T และ 2,4-D อย่างละเท่ากัน
ระหว่างปลายคริสต์ทศวรรษ 1940 และ 1950 สหรัฐและสหราชอาณาจักรร่วมกันพัฒนาสารฆ่าวัชพืชซึ่งสามารถใช้ในสงคราม ผลิตภัณฑ์เหล่านี้บางชนิดถูกวางตลาดเป็นสารฆ่าวัชพืช สหราชอาณาจักรเป็นประเทศแรกที่ใช้สารฆ่าวัชพืชและสารเร่งใบร่วงเพื่อทำลายพืชผล พุ่มไม้ และไม้ยืนต้น ในพื้นที่ของขบวนการคอมมิวนิสต์ในวิกฤตการณ์มาลายา ซึ่งต่อมา สหรัฐก็นำข้อมูลจากปฏิบัติการในมาลายา ไปใช้ดำเนินการกิจกรรมฝนเหลืองของตนเอง
กลางปี 1961 ประธานาธิบดีโง ดิ่ญ เสี่ยมแห่งเวียดนามใต้ ร้องขอให้สหรัฐทำฝนเหลืองในประเทศเวียดนามใต้ ในเดือนสิงหาคม กองทัพอากาศเวียดนามใต้เริ่มปฏิบัติการฝนเหลืองด้วยความช่วยเหลือของสหรัฐ แต่คำขอของประธานาธิบดีเสี่ยมทำให้เกิดการถกเถียงในทำเนียบขาว กระทรวงการต่างประเทศ และกระทรวงกลาโหมสหรัฐ แต่ท้ายที่สุด ทางการสหรัฐก็ตัดสินใจใช้ฝนเหลือง โดยชี้ว่าสหราชอาณาจักรเคยใช้ฝนเหลืองแล้วในช่วงวิกฤตการณ์มาลายา ส่งผลให้ในเดือนพฤศจิกายน 1961 ประธานาธิบดีจอห์น เอฟ. เคนเนดี อนุญาตให้เริ่มปฏิบัติการแรนช์แฮนด์ ซึ่งเป็นชื่อรหัสของโครงการฝนเหลืองในเวียดนามโดยกองทัพอากาศสหรัฐ
บริษัทมอนซานโต้และดอว์เคมิคัล ผู้ผลิตฝนเหลืองให้กระทรวงกลาโหมสหรัฐ#เปลี่ยนทาง ซึ่งได้ชื่อ "Agent Orange" เนื่องจากสีของถังลายส้มที่ใช้ขนส่ง และเป็นสารที่เรียก "สารฆ่าวัชพืชรุ้ง" ที่ใช้กันกว้างขวางที่สุด 2,4,5-T ที่ใช้ผลิตฝนเหลืองถูกปนเปื้อนด้วย 2,3,7,8-TCDD ซึ่งเป็นสารประกอบไดออกซินซึ่งเป็นพิษร้ายแรง ในบางพื้นที่ ความเข้มข้นของ TCDD ในดินและน้ำสูงกว่าระดับที่สำนักป้องกันสิ่งแวดล้อมสหรัฐถือว่าปลอดภัยเป็นหลายร้อยเท่า
เนื่องจากการใช้สารฆ่าวัชพืชในสงคราม ถือเป็นสิ่งใหม่ที่ไม่เคยมีอยู่ในบทบัญญัติแห่งกฎหมายระหว่างประเทศหรือกฎหมายการสงคราม จึงมีการเสนอร่างอนุสัญญาที่เตรียมโดยคณะทำงานที่ตั้งขึ้นในการประชุมคณะกรรมการว่าด้วยการลดกำลังรบ (CCD) ต่อสมัชชาใหญ่แห่งสหประชาชาติในปี 1976 ซึ่งในปีเดียวกันนั้น คณะกรรมการชุดแรกของสมัชชาใหญ่ตัดสินใจส่งเนื้อความร่างอนุสัญญาให้สมัชชาใหญ่ซึ่งลงมติรับข้อมติที่ 31/72 เมื่อวันที่ 10 ธันวาคม 1976 โดยเนื้อความของอนุสัญญาที่แนบเป็นภาคผนวก อนุสัญญาดังกล่าว ที่เรียกว่า อนุสัญญาการดัดแปลงสิ่งแวดล้อม ซึ่งเปิดถูกลงนามและได้รับสัตยาบันในวันที่ 18 พฤษภาคม 1977 แลมีผลใช้บังคับเมื่อวันที่ 5 ตุลาคม 1978 อนุสัญญาฯ ห้ามมิให้มีการการใช้งานสารฆ่าวัชพืชเพื่อวัตถุประสงค์ทางทหารหรือเป็นความปรปักษ์ อันจะส่งผลกระทบต่อสิ่งแวดล้อมอย่างกว้างขวาง ยาวนานหรือรุนแรง หลายประเทศไม่ถือว่าอนุสัญญาห้ามการใช้สารฆ่าวัชะชและสารเร่งใบร่วงโดยสิ้นเชิง แต่จะพิจารณาเป็นรายกรณี
แม้อนุสัญญาเจนีวาว่าด้วยการลดกำลังรบ ค.ศ. 1978 ข้อ 2(4) พิธีสารที่ 3 ต่ออนุสัญญาอาวุธมี "ข้อยกเว้นป่า" (The Jungle Exception) ซึ่งห้ามมิให้ภาครัฐโจมตีเขตป่า "ยกเว้นในกรณีที่สิ่งแวดล้อมทางธรรมชาตินั้น ถูกใช้โดยพลรบหรือถูกใช้เป็นที่กำบัง ปกปิด หรืออำพรางทางทหาร หรือป่านั้นเป็นวัตถุประสงค์ทางทหาร" ซึ่งส่งผลให้บุคคลหรือกำลังพลที่อยู่ในป่าดังกล่าว จะไม่ได้ความคุ้มครองจากการโจมตีด้วยนาปาล์ม หรือสารอย่างฝนเหลือง
ยิปมัน 3

"อย่าสับสนกับภาพยนตร์อีกเรื่อง คือ The Legend is Born – Ip Man"
ยิปมัน 3 (จีนตัวเต็ม: 葉問3; จีนตัวย่อ: 叶问3; พินอิน: Yè Wèn Sān) ภาพยนตร์กังฟูสัญชาติฮ่องกง ออกฉายในปลายปี ค.ศ. 2015 ในปี 2018 ได้มีภาคแยกของจังทีชี่ชื่อว่า master Z: the IP man legacy ยิปมัน: ตำนานมาสเตอร์ Z 
เรื่องย่อ.
ฝอซาน ในปี ค.ศ. 1959 ยิปมัน ได้ย้ายกลับมาจากฮ่องกงอยู่ที่นี่พร้อมกับ เจ็ง หวิ่งซิง ภรรยาและยิปเช็ง ลูกชายคนเล็ก แต่ทว่าอิทธิพลจากชาติตะวันตกที่เข้ามาหวังจะฮุบโรงเรียนประถม ที่เป็นสถานที่เรียนของเด็ก ๆ ที่นี่ ทำให้ยิปมันพร้อมกับลูกศิษย์ต้องต่อสู้เพื่อปกป้องชุมชนที่อาศัยอยู่ ขณะเดียวกัน จัง ทีชี่ ชายหนุ่มผู้ซึ่งมาใหม่ ซึ่งก็เป็นหย่งชุนเช่นเดียวกัน และเป็นศิษย์ร่วมสำนักกับยิปมัน ก็ฉายแสงเจิดจรัสขึ้นมา และประกาศท้าประลองกับยิปมัน เพื่อพิสูจน์ว่า ใครเป็นปรมาจารย์หย่งชุนตัวจริง 
การสร้างและการเข้าฉาย.
"Ip Man 3" นับเป็นผลงานภาพยนตร์ภาคที่ 3 ซึ่งเป็นภาคต่อของ "Ip Man" เมื่อปี ค.ศ. 2008 และ "Ip Man 2" เมื่อปี ค.ศ. 2010 ภาพยนตร์กังฟูแนวชีวประวัติของยิปมัน ปรมาจารย์กังฟูแบบหย่งชุน ผู้มีตัวตนจริงและได้รับการยอมรับไปทั่วโลก ในฐานะผู้ที่ถ่ายทอดหย่งชุนในยุคปัจจุบัน และเป็นอาจารย์คนแรกของบรูซ ลี ซึ่งต่อมากลายเป็นนักแสดงแอ๊คชั่นระดับตำนานของวงการภาพยนตร์ โดยได้นักแสดงหลัก คือ เจิ้น จื่อตัน กลับมารับบทยิปมันอีกครั้ง โดยมี หยวน หวูปิง กำกับฉากแอ๊คชั่น ซึ่งคราวนี้ยังได้ ไมค์ ไทสัน อดีตนักมวยระดับแชมป์โลกในรุ่นเฮฟวี่เวท มารับบท แฟรงกี้ นักพัฒนาธุรกิจอสังหาริมทรัพย์ที่ต้องการยึดครองที่ดินที่เป็นที่ตั้งของโรงเรียนในเนื้อเรื่องด้วย โดยถือว่าภาพยนตร์เรื่องแรก ที่ไทสันรับบทเด่น หลังจากที่ผ่านมารับแต่เพียงบทตัวประกอบหรือบทตลกเท่านั้น โดยระหว่างการถ่ายทำที่ต้องเข้าฉากต่อสู้กันกับเจิ้น จื่อตัน กระดูกนิ้วมือของไทสันถึงกับหัก อีกทั้งยังได้ จาง จิ้น นักแสดงกังฟูรุ่นใหม่รับบท จัง ทีชี่ ปรมาจารย์หย่งชุนที่ต้องการประลองฝีมือกับยิปมันอีกด้วย และยังมี สุชาติ ขันวิไล หรือ ไซมอน กุ๊ก นักแสดงแสตนอินและสตันแมนชาวไทย ผู้ที่เคยผ่านงานในภาพยนตร์แนวเดียวกันนี้มาแล้วมากมาย เช่น "องค์บาก" หรือ "ต้มยำกุ้ง" รับบท สุชาติ นักสู้ในแบบมวยไทยร่วมแสดงด้วย
เมื่อออกฉาย ภาพยนตร์ทำรายได้ในสัปดาห์แรกที่ฮ่องกงถึง 40 ล้านเหรียญฮ่องกง (ประมาณ 186 ล้านบาท) และขึ้นชาร์ตเป็นอันดับหนึ่ง ทั้งที่ฉายพร้อมกับ "" ภาพยนตร์ไซไฟฟอร์มใหญ่จากฮอลลีวูด นอกจากนี้แล้วการเข้าฉายที่ไต้หวันและมาเลเซียก็ทำรายได้เป็นอันดับหนึ่งเช่นเดียวกัน
ในส่วนของประเทศไทย มีการฉายในระบบ 4 มิติ และหากชมแล้วไม่สนุก ทางโรงภาพยนตร์ยินดีคืนเงินภายใน 30 นาที ที่เริ่มฉาย
เสนียด

เสนียด (ชื่อวิทยาศาสตร์: "Justicia adhatoda",) เป็นไม้พุ่ม ใบเดี่ยว ดอกช่อ ดอกย่อยกลีบแยกเป็นปาก สีขาวประม่วง เป็นพืชสมุนไพรที่มีถิ่นกำเนิดในเอเชีย กระจายทั่วไปในศรีลังกา เนปาล อินเดีย ปากีสถาน อินโดนีเซีย มาเลเซีย จีน และปานามา
ทุกส่วนของลำต้นเมื่อรับประทานทำให้คลื่นไส้อาเจียน ชาวกะเหรี่ยงใช้รากต้มน้ำดื่มรักษาโรคหอบหืด เนื้อไม้ใช้ทำรั้วในใบมีสารเคมีหลายชนิด เช่น อัลคาลอยด์ แทนนิน ซาโพนิน ฟีโนลิก และฟลาโวนอยด์ สารที่สำคัญคือวาสิซีน ซึ่งเป็นควินาโซลีนอัลคาลอยด์ พบในปริมาณ 0.541 - 1.1% ของน้ำหนักแห้ง ใช้เป็นพืชสมุนไพรตามตำรับยาอายุรเวท สิทธะ และอูนานี ดอกเสนียดเป็นดอกไม้ประจำจังหวัดปัญจาบ ประเทศปากีสถานอย่างไม่เป็นทางการ
โยโกะ ชิโมมูระ

โยโกะ ชิโมมูระ  เป็นนักประพันธ์เพลงและนักเปียโนชาวญี่ปุ่น ภายหลังจบการศึกษาจากวิทยาลัยการดนตรีโอซะกะในปี 1988 เธอก็เริ่มทำงานในอุตสาหกรรมวิดีโอเกมกับบริษัท Capcom หลังจากนั้นในปี 1993 เธอก็ย้ายไปทำงานให้กับ สแควร์ ในขณะที่ทำงานที่สแควร์ เธอมีชื่อเสียงขึ้นมาจากการที่ได้เป็นผู้แต่งเพลงประกอบให้กับเกม "คิงดอมฮาตส์" ซึ่งเป็นผลงานชิ้นสุดท้ายก่อนเธอจะออกจากบริษัทไปในปี 2002 และเริ่มรับงานประพันธ์เพลงในฐานะฟรีแลนซ์ ภายหลัง เธอยังได้รับการว่าจ้างจากสแควร์เอนิกซ์ ให้เป็นผู้แต่งเพลงสำหรับเกม "ไฟนอลแฟนตาซี XV" หนึ่งในผลงานเกมชิ้นเอกแห่งทศวรรษ
เกาะสึชิมะ

สึชิมะ (; โรมาจิ: "Tsushima") เป็นเกาะหนึ่งของหมู่เกาะญี่ปุ่นที่ตั้งอยู่บริเวณช่องแคบสึชิมะ กึ่งกลางระหว่างแผ่นดินญี่ปุ่นกับคาบสมุทรเกาหลี เดิมทีเกาะสึชิมะเป็นเกาะเดี่ยวผืนเดียว แต่ก็ต้องแบ่งออกเป็นสองส่วนจากการขุดคลองโอฟูนาโกชิเซโตะในปี ค.ศ. 1671 และแบ่งออกเป็นสามส่วนจากการขุดคลองมันเซกิเซโตะในปี ค.ศ. 1900 คลองที่ไหลผ่านใจกลางเกาะ ได้แบ่งเกาะสึชิมะออกเป็นสองส่วน คือ สึชิมะเหนือ (คามิจิมะ) และ สึชิมะใต้ (ชิโมะจิมะ) อย่างไรก็ตาม เกาะสึชิมะยังมีอาณาเขตครอบคลุมถึงเกาะเล็กน้อยต่าง ๆ โดยรอบกว่าอีก 70 เกาะ แต่ก็มักจะเรียกรวม ๆ ว่าเกาะสึชิมะ 
กลุ่มเกาะมีความยาวราว 70 กิโลเมตร และกว้างราว 15 กิโลเมตร มีประชากรอาศัยราว 34,000 คน โดยที่สึชิมะถือเป็นเกาะที่ใหญ่ที่สุดของกลุ่มเกาะของจังหวัดนางาซากิ และเป็นเกาะที่ใหญ่เป็นอันดับ 4 ของญี่ปุ่น (หากไม่นับฮนชู คีวชู ชิโกกุ และฮกไกโด) ทั้งนี้ เมืองชังว็อนของเกาหลีใต้เคยอ้างกรรมสิทธิ์เหนือเกาะนี้ โดยใช้ชื่อว่า "แทมาโด"
เพราะความรักมันไม่เลือกเวลาเกิด

"เพราะความรักมันไม่เลือกเวลาเกิด (Birth)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก, ฮันมะ ยูจิโร่ แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 15 ตุลาคม พ.ศ. 2558 โดยมี มาเรียม เกรย์ มาร้องประสานในเพลงนี้
เพลงนี้พูดถึงมุมมองของคนที่เคยสูญเสียในความรัก ความหมายรวมทั้งชื่อของเนื้อเพลงได้อธิบายธรรมชาติของความรักไว้อย่างหนึ่งว่า “ความรักไม่เลือกเวลาเกิด” ซึ่งอาจมีความหมายถึงความรักที่จบไปแล้วหรือยังคงดำเนินอยู่
ในส่วนของดนตรี Lomosonic ได้เรียบเรียงดนตรีที่เน้นการสอดประสานของเครื่องดนตรีมากขึ้น มีการเอาเปียนเข้ามาเป็นส่วนผสมหลักของเพลงโดยที่ยังคงเอกลักษณ์แบบเดิม ๆ ของวงเอาไว้ พัฒนาการในส่วนที่เห็นได้ชัดที่สุดคือบรรยากาศของเพลงที่แตกต่างจากเพลงอื่น ๆ ที่วงเคยทำมาอย่างชัดเจน โดยเฉพาะท่อนโซโลที่รับเอาอิทธิพลของการเล่นกีตาร์ในแนวดนตรีอื่นยุคสมัยอื่นเข้ามาผสมเป็นหลัก
การตอบรับ.
เพลง "เพราะความรักมันไม่เลือกเวลาเกิด (Birth)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คำตัดสิน

"คำตัดสิน (Heartbeat)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก,ปฏิเวธ อุทัยเฉลิม แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 22 เมษายน พ.ศ. 2558
เพลง คำตัดสิน เกิดจากแรงบันดาลใจที่ได้มาจากคำพูดของลูกศิษย์เค้า ซึ่งอายุเพียง 9 ขวบ พูดว่า ถ้าหัวใจยังเต้นอยู่ แสดงว่ายังไหว ฟังแล้วมีพลัง จึงหยิบเอามาผสมกับเรื่องราวที่เจอได้บ่อยๆในชีวิตประจำวัน คือ เรามักจะโดนคนอื่นตัดสินเสมอ แต่อย่าลืมว่า ไม้บรรทัดของแต่ละคนนั้นสั้นยาวไม่เท่ากัน
มิวสิควีดิโอนี้ ได้ถ่ายทำกันที่ โกดังสินค้า แถวราชบูรณะ เริ่มละเลงความมันส์กันด้วยไลน์ซิ้งค์สด ระหว่างวง กับตัวนักร้อง บนโปรดักชั่นที่ดูเรียบง่าย จนมาถึงจนกระทั่งเข้าท่อนโซโล่ของเพลง ท่อนนี้จะเป็นพาสที่แยกออกมาเป็นพิเศษเทคนิคการเล่นเหมือนพวกนูเมทัล มีการใช้แบล็คไลท์เข้ามาเล่นให้โปรดักชั่นดูแพงขึ้นมา
การตอบรับ.
เพลง "คำตัดสิน (Heartbeat)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เฉิน รั่วหลิน

เฉิน รั่วหลิน (12 ธันวาคม ค.ศ. 1992 —) เป็นนักกระโดดน้ำหญิงชาวจีน
ในปี ค.ศ. 2008 ในการแข่งขันโอลิมปิกฤดูร้อน 2008 เธอได้รับรางวัลเหรียญทองในรายการแฟลตฟอร์ม 10 เมตร
รักในเอเดน

รักในเอเดน เป็นผลงานเรื่องสั้น ด้วยบทกวีของวิเชียร ไชยบัง รวม 35 เรื่อง จากเหตุการณ์จริงที่พบเห็นได้ในปัจจุบัน เล่าเรื่องผ่านภาษารักในช่วงปี พ.ศ. 2554–2558 เรียบเรียงให้อ่านง่ายกระทัดรัด เป็นหนังสือสำหรับเยาวชนและทุกเพศทุกวัย บทกวีสะท้อนให้เห็นมุมมองของความรัก ที่อุบัติขึ้นบนโลก เป็นหนึ่งในผลงานที่ได้รับคัดเลือกส่งเข้าประกวดรางวัลซีไรต์ประจำปี พ.ศ. 2559
เนื้อเรื่องย่อ.
จากเล่ม รักปรากฏขึ้นบนพื้นภพ ก่อนที่มนุษยชาติจะรู้จักการสร้างสรรค์ความงามผ่านงานศิลปะ รักเกิดก่อนที่มนุษย์จะรู้จักความดีด้วยการก่อกำเนิดของศาสนา ทั้งเกิดก่อนที่มนุษย์จะค้นพบความจริงผ่านวิถีทางวิทยาศาสตร์
หรืออาจกล่าวได้ว่าทั้งความจริง ความดี ความงาม เป็นผลพวงจากการรังสรรค์ขึ้นมาของความรัก แต่กฎเกณฑ์ความรักกลับไม่มีกฎเกณฑ์ รักจึงกระทำให้เกิดผลได้ทุกอย่างตั้งแต่ความหวานชื่นไปถึงความระทมทุกข์ ทั้งยังกระทำกับทุกคนอย่างเสมอเท่าเทียมกัน
เมื่อเธอรัก ลมหายใจของเธอจะบรรจุไปด้วยกลิ่นอายของความทรงจำที่มีต่อเขา ดวงตาที่พริ้มหลับของเธอจะฉาบฉายอยู่เนืองนิจด้วยภาพของเขา 
หูของเธอจะกึกก้องด้วยเสียงกระซิบจากริมฝีปากของเขา กายของเธอจะเต็มเปี่ยมด้วยสายธารแห่งความปรารถนาที่ไหลไปสู่เขา
เอเอฟซีแชมเปียนส์ลีก 2016

เอเอฟซีแชมเปียนส์ลีก 2016 เป็นการแข่งขันชิงแชมป์สโมสรถ้วยสูงสุดของทวีปเอเชีย จัดโดยสมาพันธ์ฟุตบอลแห่งเอเชีย โดยการแข่งขันครั้งนี้ถือเป็นการแข่งขั้นครั้งที่ 13 ภายใต้ชื่อเอเอฟซีแชมเปียนส์ลีก และเป็นการแข่งขันครั้งที่ 35 ของบอลถ้วยสูงสุดของเอเชีย กว่างโจว เอเวอร์แกรนด์ เป็นทีมแชมป์เก่าที่จะมาป้องกันแชมป์ในปีนี้.
สโมสรที่ชนะเลิศจะได้สิทธิ์เข้าร่วม ฟุตบอลชิงแชมป์สโมสรโลก 2016.
การจัดสรรทีมที่เข้าร่วมการแข่งขัน.
เอเอฟซีจะประกาศจำนวนทีมที่ได้เข้าแข่งขันในปีนี้ โดยจะประกาศในวันที่ 25 มกราคม พ.ศ. 2558.
<templatestyles src="Col-begin/styles.css"/>
ทีมที่เข้าร่วม.
<templatestyles src="Col-begin/styles.css"/>
ตารางการแข่งขัน.
สำหรับการกำหนดตารางการแข่งขันและการจับสลากจะประกาศและทำการจับ ณ สำนักงานสมาพันธ์ฟุตบอลเอเชีย กรุงกัวลาลัมเปอร์ ประเทศมาเลเซีย.
รอบแบ่งกลุ่ม.
กลุ่ม จี.
 <ns>10</ns>
 <id>766877</id>
 <revision>
 <id>6455196</id>
 <parentid>6437833</parentid>
 <timestamp>2016-05-05T16:36:08Z</timestamp>
 <contributor>
 <username>PUNG191230</username>
 <id>136503</id>
 </contributor>
 <origin>6455196</origin>
 <model>wikitext</model>
 <format>text/x-wiki</format>
รอบแพ้คัดออก.
ในรอบแพ้คัดออก, 16 ทีมลงเล่นในระบบแพ้คัดออก, กับทีมที่ถูกแบ่งระหว่างสองโซนจนกระทั่งรอบชิงชนะเลิศ. แต่ละสายจะลงเล่นในรูปแบบสองนัดเหย้าและเยือน. กฎยิงประตูทีมเยือน, การต่อเวลาพิเศษ (ประตูทีมเยือนไม่สามารถใช้ในการต่อเวลาพิเศษ) และ การดวลลูกโทษ เป็นการใช้ในการตัดสินหาทีมชนะเลิศในกรณีที่จำเป็น.
รอบ 16 ทีมสุดท้าย.
ในรอบ 16 ทีมสุดท้าย, ทีมชนะเลิศของอีกกลุ่มหนึ่งจะลงเล่นพบกับ รองแชมป์ของอีกกลุ่มหนึ่งจากโซนเดียวกัน, กับทีมชนะเลิศกลุ่มจะได้เป็นเจ้าบ้านในเลกที่สอง.
รอบก่อนรองชนะเลิศ.
ในรอบก่อนรองชนะเลิศ, สี่ทีมที่มาจากโซนตะวันตกจะได้ถูกจับสลากมาพบกันถึงสองคู่, และสี่ทีมที่มาจากโซนตะวันออกจะได้ถูกจับสลากมาพบกันในอีกสองคู่อื่นๆ ที่เหลือ, กับคำสั่งของเลกซึ่งจะตัดสินโดยการจับสลาก.
การจับสลากสำหรับรอบก่อนรองชนะเลิศจะจัดขึ้นเมื่อวันที่ 9 มิถุนายน พ.ศ. 2559 (ค.ศ. 2016), 16:00 MYT , ที่โรงแรม เปตาลิง จายา ฮิลตัน ในกรุง กัวลาลัมเปอร์, ประเทศมาเลเซีย. รอบนี้จะไม่มีทีมวางหรือระบบการป้องกันประเทศเดียวกันไม่ให้มาเจอกัน, แต่ทีมที่มาจากสมาคมเดียวกันจะได้ถูกจับสลากมาอยู่ในคู่เดียวกัน.
รอบรองชนะเลิศ.
ในรอบรองชนะเลิศ, สองทีมผู้ชนะรอบก่อนรองชนะเลิศที่มาจากโซนตะวันตกจะได้มาพบกัน, และสองทีมผู้ชนะรอบก่อนรองชนะเลิศที่มาจากโซนตะวันออกจะได้มาพบกัน, กับคำสั่งของเลกซึ่งจะตัดสินโดยการจับสลากรอบก่อนรองชนะเลิศ.
รอบชิงชนะเลิศ.
ในรอบชิงชนะเลิศ, สองทีมผู้ชนะจากรอบรองชนะเลิศจะได้โคจรมาพบกันเอง, กับคำสั่งของเลกซึ่งจะย้อนกลับไปตั้งแต่รอบชิงชนะเลิศเมื่อฤดูกาลที่ผ่านมา, กับทีมที่มาจากโซนตะวันออกจะได้เป็นเจ้าบ้านก่อนในนัดแรก, และทีมที่มาจากโซนตะวันตกจะได้เป็นเจ้าบ้านในนัดที่สอง.
อันดับดาวซัลโว.
หมายเหตุ: ประตูที่ทำได้ในการคัดเลือกเพลย์ออฟไม่นับรวมก็ต่อเมื่อมีการกำหนดอันดับดาวซัลโว (ดูที่กฏระเบียบ, บทความที่ 77.4).
ประธานาธิบดีสาธารณรัฐจีน

ประธานาธิบดีสาธารณรัฐจีน  โดยทั่วไปเรียก ประธานาธิบดีไต้หวัน  เป็นประมุขแห่งรัฐประจำสาธารณรัฐจีน (ไต้หวัน) และเป็นจอมทัพสาธารณรัฐจีน
พรรคชาตินิยม (國民黨) ก่อตั้ง "สาธารณรัฐจีน" (中華民國) ขึ้นเมื่อวันที่ 1 มกราคม ค.ศ. 1912 เพื่อปกครองประเทศจีนทั้งหมด ภายหลังเกิดสงครามโลกครั้งที่สองและสงครามกลางเมืองจีน พรรคชาตินิยมสูญเสียอำนาจในจีนแผ่นดินใหญ่ให้แก่พรรคสังคมนิยม (共产党) พรรคชาตินิยมล่าถอยมายังเกาะไต้หวันและสถาปนาการปกครองขึ้นเป็น "สาธารณรัฐจีน" อ้างว่า บังคับบัญชาเกาะไต้หวันและเกาะปริมณฑลในฐานะรัฐเอกราช ส่วนพรรคสังคมนิยมจัดตั้ง "สาธารณรัฐประชาชนจีน" (中华人民共和国) ขึ้นบนแผ่นดินใหญ่ และถือเอาเกาะไต้หวันกับทั้งเกาะปริมณฑลเป็นส่วนหนึ่งของแผ่นดินใหญ่ต่อไป ขณะที่สถานะของสาธารณรัฐจีนเองก็ไม่เป็นที่รับรองของประชาคมโลกมาจนบัดนี้
ตำแหน่งประธานาธิบดีสาธารณรัฐจีนนั้นสถาปนาขึ้นเมื่อ ค.ศ. 1948 ตามรัฐธรรมนูญ ค.ศ. 1947 ผู้ประเดิมตำแหน่ง คือ เจียง ไคเช็ก หรือ เจี่ยง เจี้ยฉือ (蔣介石) ส่วนผู้ดำรงตำแหน่งคนปัจจุบัน คือ นายแพทย์ ไล่ ชิงเต๋อ (賴清德)
วอลเลย์บอลชายทีมชาติปวยร์โตรีโก

วอลเลย์บอลชายทีมชาติปวยร์โตรีโก  เป็นทีมชาติของปวยร์โตรีโก และเป็นส่วนหนึ่งในการแข่งขันวอลเลย์บอลระดับนานาชาติ ในปี ค.ศ. 2007 ทีมชาติปวยร์โตรีโกได้รับรางวัลเหรียญเงินในการแข่งขันชิงแชมป์วอลเลย์บอลชายชิงแชมป์นอร์เซกา หลังจากเอาชนะทีมชาติคิวบาในรอบรองชนะเลิศ
ภาษาจีนมาตรฐาน

ภาษาจีนมาตรฐาน  หรือ ผู่ทงฮฺว่า ("ภาษาสามัญ") เป็นภาษามาตรฐานซึ่งเป็นภาษาราชการเพียงหนึ่งเดียวของทั้งประเทศจีนและประเทศไต้หวัน ทั้งยังเป็นหนึ่งในภาษาราชการทั้งสี่ของประเทศสิงคโปร์ ภาษาจีนมาตรฐานออกเสียงตามสำเนียงเป่ย์จิงหรือปักกิ่ง (北京話) ซึ่งเป็นสำเนียงจีนเหนือ ใช้คำศัพท์ตามสำเนียงกลาง และใช้ไวยากรณ์ตามภาษาจีนที่ใช้เขียนในชีวิตประจำวัน (written vernacular Chinese)
ภาษาจีนมาตรฐานมีวรรณยุกต์เช่นเดียวกับภาษาจีนแบบอื่น ๆ เมื่อเทียบกับภาษาจีนที่ใช้ในตอนใต้แล้ว ภาษาจีนมาตรฐานมีพยัญชนะต้นมากกว่า แต่มีสระ พยัญชนะท้าย และวรรณยุกต์ น้อยกว่า นอกจากนี้ ภาษาจีนมาตรฐานยังเน้นหัวเรื่อง (topic-prominent) และเรียงประโยคแบบประธาน-กริยา-กรรม
ภาษาจีนมาตรฐานนั้นใช้อักษรแบบเต็มหรือแบบย่อเขียนก็ได้ ส่วนการถอดเป็นอักษรโรมันนั้นใช้อักษรพินอินแบบฮั่น
อะศออิบ อะฮ์ลุลฮัก

อะศออิบ อะฮ์ลุลฮัก ("สันนิบาตแห่งความชอบธรรม") หรือเป็นที่รู้จักในชื่อเครือข่ายเคาะซะอ์ลี (Khazali Network) เป็นกลุ่มติดอาวุธชีอะห์ในอิรัก ในเหตุฉุกเฉินในอิรัก พ.ศ. 2554 ถึงปัจจุบัน และในสงครามกลางเมืองซีเรีย ในช่วงสงครามอิรัก จัดเป็นกลุ่มพิเศษในอิรักที่มีขนาดใหญ่ที่สุด กลุ่มพิเศษนี้เป็นคำที่สหรัฐใช้เรียกกลุ่มชีอะห์ที่มีอิหร่านหนุนหลังในอิรัก กลุ่มนี้กล่าวอ้างความรับผิดชอบการโจมตีมากกว่า 6,000 ครั้งต่อกองทัพสหรัฐและพันธมิตร ตามหนังสือพิมพ์ "The Guardian" อะศออิบ อะฮ์ลุลฮักนั้นควบคุมโดยอิหร่านและปฏิบัติการภายใต้คำสั่งของนายพลก็อสเซ็ม สุเลยมานี แห่งกองทัพอัลกุดส์ของอิหร่าน
สหภาพฟุตบอลอเมริกากลาง

สหภาพฟุตบอลอเมริกากลาง  หรือที่นิยมเรียกแบบย่อว่า อุงกัฟ/อันแคฟ (UNCAF) คือองค์กรฟุตบอลที่เกิดจากการรวมตัวกันของสมาคมฟุตบอลในภูมิภาคอเมริกากลาง ได้แก่ คอสตาริกา, ฮอนดูรัส, เบลีซ, เอลซัลวาดอร์, กัวเตมาลา, นิการากัว และปานามา โดยจัดเป็นองค์กรย่อยของคอนคาแคฟ มีอำนาจบริหารสมาคมฟุตบอลในภูมิภาคอเมริกากลาง โดยมีสำนักงานใหญ่อยู่ที่กรุงกัวเตมาลาซิตี ประเทศกัวเตมาลา
สหภาพฟุตบอลอเมริกากลางจัดการแข่งขันฟุตบอลในระดับภูมิภาค 2 รายการคือ โกปาเซนโตรอาเมรีกานา และ โกปาอินเตร์กลูเบสอุงกัฟ โดยรายการโกปาเซนโตรอาเมรีกานาจะเป็นการแข่งขันของทีมชาติซึ่งจัดขึ้นทุก ๆ 2 ปี เริ่มตั้งแต่ปี ค.ศ. 1991 โดยผู้ชนะรายการนี้จะได้แข่งขันในรายการคอนคาแคฟโกลด์คัพซึ่งเป็นการแข่งขันในระดับทวีป ส่วนรายการโกปาอินเตร์กลูเบสอุงกัฟเป็นการแข่งขันของสโมสร ซึ่ง 3 สโมสรจากรายการนี้จะได้สิทธิเข้าแข่งขันในรายการคอนคาแคฟแชมเปียนส์ลีก โดยในปี ค.ศ. 2007 สหภาพฟุตบอลอเมริกากลางได้ยุบรายการโกปาอินเตร์กลูเบสอุงกัฟ ทำให้ในปัจจุบันเหลือแต่เพียงการจัดการแข่งขันระหว่างชาติคือรายการโกปาเซนโตรอาเมรีกานา
เพลงรักของคนแพ้

"เพลงรักของคนแพ้" เป็นซิงเกิลของบิ๊กแอส จากอัลบั้ม THE LION ประพันธ์เนื้อร้องโดย ขจรเดช พรมรักษา, โป โปษยะนุกูล แต่งทำนองโดย พูนศักดิ์ จตุระบุล เรียบเรียงโดย บิ๊กแอส ออกจำหน่ายในวันที่ 14 ตุลาคม พ.ศ. 2558 สังกัดจีนี่เรคอร์ดส ในเครือจีเอ็มเอ็ม แกรมมี่ เป็นเพลงจังหวะกลาง ๆ ที่ต้องการฉุดทุกคนที่กำลังคิดว่าตัวเองพ่ายแพ้ให้ลุกขึ้นสู้ เพราะทุกการพ่ายแพ้ มันอาจจะหมายถึงการเริ่มต้นใหม่
ส่วนมิวสิกวีดิโอนี้ กำกับโดย พี่ต๋อม ณัฐพล ผู้กำกับอีกครั้ง เป็นเรื่องราวของคนที่เคยผ่านความพ่ายแพ้มาแล้วแต่ยังสู้และก้าวผ่านมามันได้ เช่น รัตนพล ส.วรพิน จากนักชกฉายาแรมโบ้ที่ครองใจคนทั้งประเทศ มาตอนนี้มาขายบะหมี่ ขายแผ่นซีดี คนอื่นอาจจะมองเค้าพ่ายแพ้แต่สำหรับตัวเค้า เค้ายังสู้และก็มีความสุขอยู่ได้ และยังมีสัญลักษณ์ของคนสู้ชีวิตอีกหลายท่าน ทุกคนไม่ยอมแพ้ในโชคชะตาและมีวิธีจัดการกับชีวิตของตัวเอง
การตอบรับ.
เพลง "เพลงรักของคนแพ้" ติดอันดับสูงสุดที่ 9 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 15 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
วีดิทัศน์ตามคำขอ

วีดิทัศน์ตามคำขอ, วีดิทัศน์ตามอุปสงค์ หรือ วีโอดี  เป็นระบบที่อนุญาตให้ผู้ใช้สามารถเลือกรับชมหรือฟังเนื้อหาที่เป็นภาพและ/หรือเสียงเมื่อใดก็ตามที่ต้องการ แทนที่จะต้องรอรับชมเนื้อหาตามตารางเวลาหรือผังรายการที่กำหนดไว้ เทคโนโลยีไอพีทีวีมักได้รับการนำมาใช้เพื่อส่งวีดิทัศน์ตามคำขอเข้าสู่โทรทัศน์และคอมพิวเตอร์ส่วนบุคคล 
ระบบวีดิทัศน์ตามคำขอทางโทรทัศน์สามารถทำได้ทั้งส่งเนื้อหาอย่างต่อเนื่องผ่านกล่องรับสัญญาณ, คอมพิวเตอร์ หรืออุปกรณ์อื่นเพื่อดูเนื้อหานั้นในเวลาจริง และดาวน์โหลดเนื้อหาสู่อุปกรณ์ต่าง ๆ เช่น คอมพิวเตอร์, เครื่องบันทึกวีดิทัศน์ดิจิทัล (หรือที่เรียกว่าเครื่องบันทึกวีดิทัศน์ส่วนตัว) หรือเครื่องเล่นสื่อแบบพกพาเพื่อรับชมในเวลาใดก็ได้ ผู้ให้บริการโทรทัศน์ทางสายเคเบิลและทางสายโทรศัพท์ส่วนใหญ่เสนอบริการวีดิทัศน์ตามคำขอทั้งสองประเภท ซึ่งรวมถึงเนื้อหาฟรีและเนื้อหาที่ต้องจ่ายเมื่อรับชม (pay-per-view) โทรทัศน์อินเทอร์เน็ตเป็นวีดิทัศน์ตามคำขอรูปแบบหนึ่งที่กำลังได้รับความนิยมมากขึ้นเรื่อย ๆ นอกจากนี้ เรายังสามารถเข้าถึงวีดิทัศน์ตามคำขอผ่านโปรแกรมประยุกต์ลูกข่ายในคอมพิวเตอร์แบบตั้งโต๊ะ (เช่น ไอทูนส์) ได้ด้วย
สายการบินบางแห่งให้บริการวีดิทัศน์ตามคำขอเป็นความบันเทิงในเที่ยวบินแก่ผู้โดยสาร โดยให้ผู้โดยสารแต่ละคนเป็นผู้ควบคุมการเล่นเนื้อหาผ่านหน้าจอที่ฝังตัวอยู่ในเบาะที่นั่งหรือที่วางแขน หรือบางแห่งก็ให้บริการผ่านเครื่องเล่นสื่อแบบพกพา บริษัทที่ให้บริการวีดิทัศน์ตามคำขอบางแห่ง (เช่น เน็ตฟลิกซ์) มีโครงสร้างธุรกิจขึ้นอยู่กับการสมัครสมาชิกซึ่งกำหนดให้ผู้ใช้ต้องจ่ายค่าบริการรายเดือนในการเข้าถึงเนื้อหา ในขณะที่บริษัทอื่น ๆ มีโครงสร้างธุรกิจขึ้นอยู่กับการโฆษณา โดยผู้ใช้สามารถเข้าถึงเนื้อหาได้โดยไม่เสียค่าใช้จ่ายและตัวบริการต้องพึ่งการขายโฆษณาเป็นกระแสรายได้หลัก
วัคซีนเอชพีวี

วัคซีนเอชพีวี (HPV ย่อมาจาก Human Papilloma Virus) หรือวัคซีนป้องกันมะเร็งปากมดลูก เป็นวัคซีนที่ป้องกันการติดเชื้อไวรัสกลุ่มเอชพีวีบางสายพันธุ์  ขณะนี้วัคซีนที่มีอยู่หลายชนิด สามารถป้องกันการติดเชื้อ ได้ 2 สายพันธุ์, 4 สายพันธุ์ หรือ 9 สายพันธุ์แล้วแต่ชนิดของวัคซีน อย่างไรก็ดีวัคซีนเอชพีวี ทุกชนิดอย่างน้อยจะสามารถป้องกันการติดเชื้อเอชพีวีสายพันธุ์ 16 และ 18 ที่เป็นสาเหตุหลักของการเกิดโรคมะเร็งปากมดลูก  มีการประมาณการว่าวัคซีนต่อไวรัส 2 ชนิดนี้จะช่วยป้องกันมะเร็งปากมดลูกได้ร้อยละ 70,  ป้องกันมะเร็งทวารหนักได้ร้อยละ 80, ป้องกันมะเร็งช่องคลอดได้ร้อยละ 60, ป้องกันมะเร็งอวัยวะสืบพันธุ์ภายนอกของเพศหญิง(Vulva)ได้ร้อยละ 40 และอาจจะช่วยป้องกันมะเร็งช่องปากได้บางส่วน   ส่วนวัคซีนเอชพีวีที่มี 4 หรือ 9 สายพันธุ์นั้นได้มีการเพิ่มการป้องกันต่อไวรัสกลุ่มเอชพีวีสายพันธุ์อื่นๆที่ก่อให้เกิดโรคหูดของอวัยวะสืบพันธุ์ร่วมด้วย
องค์การอนามัยโลก (WHO) แนะนำให้วัคซีนเอชพีวีเป็นส่วนหนึ่งของวัคซีนพื้นฐาน สำหรับประเทศที่มีงบประมาณเพียงพอ ควบคู่กับมาตรการป้องกันมะเร็งปากมดลูกวิธีอื่นๆ  จำนวนครั้งของการให้วัคซีนจะมีความแตกต่างกันตามแต่ละช่วงอายุ สำหรับเด็กหญิง แนะนำให้ให้วัคซีนในช่วงอายุ 9-13 ปี จากข้อมูลที่มีตอนนี้วัคซีนสามารถให้การคุ้มกันได้อย่างน้อย 8 ปี ดังนั้นการตรวจคัดกรองมะเร็งปากมดลูกยังคงมีความจำเป็นถึงแม้ว่าจะได้รับวัคซีนเอชพีวีแล้วก็ตาม นอกจากการที่วัคซีนจะมีประโยชน์ต่อตัวผู้ฉีดเองแล้ว หากประชากรส่วนใหญ่ได้รับวัคซีน จะส่งผลดีกับประชากรอื่นๆผู้ที่ไม่ได้รับวัคซีนด้วย อย่างไรก็ดีวัคซีนไม่มีประโยชน์สำหรับผู้ที่มีการติดเชื้อแล้ว
วัคซีนเอชพีวีมีความปลอดภัยสูง อาการไม่พึงประสงค์ในผู้ที่ได้รับวัคซีน ได้แก่ รู้สึกเจ็บปวดบริเวณที่ฉีด (ร้อยละ 80) โดยอาจมีอาการแดงบวมหรือมีไข้ร่วมด้วย  ไม่พบความเชื่อมโยงกับการเกิดโรคกล้ามเนื้ออ่อนแรงชนิดกีแลงบาเร่ (Guillain-Barre syndrome)
วัคซีนเอชพีวีชนิดแรกเริ่มใช้ในปี พ.ศ. 2549 (ค.ศ.2006) จนถึงกระทั่งปี พ.ศ. 2557 (ค.ศ.2014) มีจำนวน 58 ประเทศ ที่บรรจุให้วัคซีนเอชพีวีเป็นวัคซีนพื้นฐานอย่างน้อยสำหรับเด็กผู้หญิง วัคซีนเอชพีวียังอยู่ในทะเบียนยาที่จำเป็นของอนามัยโลก (World Health Organization's List of Essential Medicines) ซึ่งเป็นทะเบียนรวบรวมรายการยาที่สำคัญและเป็นพื้นฐานของระบบสุขภาพ ราคาขายส่งโดยประมาณของการฉีดวัคซีนในปีพ.ศ. 2557 อยู่ที่เข็มละ 47 เหรียญสหรัฐอเมริกา และในสหรัฐอเมริกาค่าใช้จ่ายในการฉีดวัคซีนเอชพีวีทั้งคอร์สมากกว่า 200 ดอลลาร์สหรัฐ อย่างไรก็ดี การศึกษาพบว่าการให้วัคซีนเอชพีวีอาจมีความคุ้มค่าในประเทศกำลังพัฒนา
ตามแผนงานสร้างเสริมภูมิคุ้มกันโรคของสาธารณสุข กำหนดให้วัคซีน HPV เป็นวัคซีนมาตรฐานสำหรับเด็กไทย มีกำหนดให้วัคซีนนี้แก่นักเรียนหญิงชั้น ป.5 2 ครั้ง ห่างกันอย่างน้อย 6 เดือน
พีค็อก (เพลง)

"พีค็อก"  เป็นเพลงของเคที เพร์รี นักร้องชาวอเมริกัน จากสตูดิโออัลบั้มที่สาม "ทีนเอจดรีม" (2010) แคปิตอลเรเคิดส์เคยไม่เห็นด้วยที่จะใส่เพลงนี้ในอัลบั้มของเธอ เนื่องจากเพลงมีเนื้อเพลงเกี่ยวข้องกับอวัยวะเพศชาย คล้ายกับเพลง "ไอคิสด์อะเกิร์ล" ซึ่งเธอปฏิเสธสิ่งที่เกิดขึ้น "พีค็อก" ถูกวิจารณ์อย่างรุนแรงและในด้านดนตรี เพลงถูกนำไปเปรียบเทียบกับเพลง "มิกกี" ของโทนี เบซิล และ "ฮอลลาแบ็กเกิร์ล" ของเกว็น สเตฟานี
แม้ว่าเพลงไม่ได้จำหน่ายเป็นซิงเกิล แต่เพลงเข้าชาร์ตเพลงหลายชาร์ตทั่วโลก ประเทศที่เพลงประสบความสำเร็จในชาร์ตเพลงน้อยที่สุดคือสหราชอาณาจักร ขณะที่ทำได้ดีที่สุดในสหรัฐอเมริกา โดยขึ้นอันดับหนึ่งบนชาร์ตบิลบอร์ดฮอตแดนซ์คลับซองส์นานหนึ่งสัปดาห์ และได้รับการรับรองระดับทองคำขาวจากสมาคมผู้ประกอบกิจการเพลงของสหรัฐอเมริกา เพร์รีแสดงเพลง "พีค็อก" ในหลายโอกาส รวมถึงทัวร์คอนเสิร์ตแคลิฟอร์เนียดรีมส์ทัวร์ เมื่อเธอแสดงเพลงนี้ เธอมักสวมเสื้อผ้ามีสีสันหรือมีประกายระยิบระยับ
การผลิต.
มิกเคล เอส. อีริกเซน ทอร์ อีริก เฮอร์แมนเซน และเอสเทอร์ ดีน ช่วยเพร์รีเขียนเพลง "พีค็อก" ให้สตูดิโออัลบั้มที่สาม "ทีนเอจดรีม" ออกจำหน่ายเมื่อ ค.ศ. 2010 เพร์รีกล่าวว่า จุดประสงค์ของการเขียนเพลง "พีค็อก" คือเพื่อเล่นคำ ในระหว่างการบันทึกเสียงอัลบั้ม เพร์รีนึกถึงเมื่อคราวที่พูดคุยกับคนที่เธอร่วมงานด้วยว่า "ดูสิฉันมีเพชรพลอยมากมาย แต่ฉันไม่ได้มีมงกุฎ ฉันไม่ได้ออกตัวเต็มยศขนาดนั้น" ดังนั้นเธอจึงตัดสินใจกลับไปที่สตูดิโอและร่วมงานกับสตาร์เกต ทีมโปรดิวเซอร์เพลงที่ร่วมทำอัลบั้ม"ทีนเอจดรีม" ในระหว่างช่วงการบันทึกเสียงกลางดึกและทำเพลงได้หลายเพลงแล้ว รวมถึงเพลง "ไฟร์เวิร์ก" และ "พีค็อก"
แรกเริ่ม สังกัดของเพร์รี แคปิตอลเรเคิดส์คัดค้านการนำเพลงนี้ใส่ในอัลบั้มทีนเอจดรีมเนื่องจากพวกเขามองว่า "พีค็อก" มีประเด็นถกเถียงมากมาย "พวกเขากังวลเล็กน้อยกับคำว่า 'cock' และฉันรู้สึกถึงเดจาวูเพราะพวกเขาทำเหมือนกับเพลง 'ไอคิสด์อะเกิร์ล'" เพร์รีกล่าว หลังจากเธอไม่เห็นด้วยที่จะทำดนตรีให้เป็นมิตรกับครอบครัว เธอจึงปฏิเสธ "พวกเขาพูดว่า 'เราไม่เห็นว่ามันเป็นซิงเกิล เราไม่อยากให้มันอยู่ในอัลบั้ม' ฉันจึงว่า 'พวกคุณมันโง่'" เมื่อมีคนถามเกี่ยวกับเพลง "พีค็อก" เพร์รีกล่าวว่า "ฉันหวังว่ามันจะเป็นเพลงชาติของพวกเกย์ พีค็อก [ นกยูง ] แทนปัจเจกบุคคลมากมาย มันไม่ใช่แค่ 'ฉันอยากเห็นเป้าตุง ๆ ของคุณ'" จากนั้นเธอแถลงไขต่อไปว่า "มันมีคำว่า cock ในเพลงจริง ๆ แต่แม้ในผายลมยังมีศิลปะ มันอยู่ที่คุณมองมันอย่างไรเท่านั้น" ก่อนออกอัลบั้มทีนเอจดรีม เพร์รีเปิดตัวเพลง "พีค็อก" ในต้นเดือนสิงหาคม ค.ศ. 2010 เมื่อเธอแสดงในรายการเอ็มทีวีเวิลด์สเตจในประเทศมาเลเซีย
ประกอบ วิโรจนกูฏ

ศาสตราจารย์ ดร.ประกอบ วิโรจนกูฏ อดีตอธิการบดีมหาวิทยาลัยอุบลราชธานี อดีตคณบดีคณะวิศวกรรมศาสตร์ คณะวิศวกรรมศาสตร์ มหาวิทยาลัยอุบลราชธานี อดีตคณบดีคณะวิศวกรรมศาสตร์ คณะวิศวกรรมศาสตร์ มหาวิทยาลัยขอนแก่น เกิดเมื่อวันที่ 21 กรกฎาคม พ.ศ. 2493 
ประวัติการศึกษา.
ศาสตราจารย์ ประกอบ วิโรจนกูฏ จบปริญญาตรี วิศวกรรมศาสตร์บัณฑิต (วิศวกรรมโยธา) มหาวิทยาลัยขอนแก่น ปี พ.ศ. 2516 Master of Engineering (Geotechnical Eng.) จากAsian Institute of Technology ปี พ.ศ. 2517 และได้รับปริญญา Ph.D. (Water Resource Eng.)จากUniversity of Texas at Austin ปี พ.ศ. 2525
ประวัติการทำงาน.
ด้านการบริหารงาน
เครื่องราชอิสริยาภรณ์.
ประกอบ วิโรจนกูฏ เคยได้รับและถูกเรียกคืนเครื่องราชอิสริยาภรณ์ชั้นสูงสุดตระกูลต่างๆ ดังนี้
ปลาฮูโช

ปลาฮูโช เป็นสกุลของปลาแซลมอนขนาดใหญ่ ใช้ชื่อวิทยาศาสตร์ว่า "Hucho" ในวงศ์ปลาแซลมอน (Salmonidae) 
เป็นปลาที่กระจายพันธุ์ในอนุทวีปยูเรเชีย และพบบางส่วนอาศัยอยู่ในแม่น้ำหรือแหล่งน้ำขนาดใหญ่ในทวีปเอเชีย เช่น มองโกเลีย, จีน, รัสเซีย
คลอไฟเบรต

คลอไฟเบรต  เป็นสารประกอบอินทรีย์ชนิดหนึ่งที่มีฤทธิ์ลดระดับไขมันในกระแสเลือด ด้วยคุณสมบัตินี้จึงมีการนำเอาคลอไฟเบรตมาใช้ในทางการแพทย์เพื่อควบคุมระดับคอเลสเตอรอล (cholesterol) และไตรเอซิลกลีเซอไรด์ (triacylglyceride) ในกระแสเลือด โดยสารประกอบอินทรีย์ชนิดนี้จะออกฤทธิ์เพิ่มการทำงานของเอนไซม์ไลโปโปรตีนไลเปส (lipoprotein lipase) ทำให้มีการเปลี่ยนคอเลสเตอรอลไลโปโปรตีนชนิดความหนาแน่นต่ำมาก (VLDL) ไปเป็นคอเลสเตอรอลไลโปโปรตีนชนิดความหนาแน่นต่ำ (LDL) มากขึ้น ทำให้ระดับ VLDL ในกระแสเลือดลดลงได้ในที่สุด นอกจากนี้คลอไฟเบรตยังมีคุณสมบัติในการเพิ่มระดับคอเลสเตอรอลไลโปโปรตีนชนิดความหนาแน่นสูง (HDL) อีกด้วย ในปัจจุบันคลอไฟเบรตมีจำหน่ายในชื่อการค้า Atromid-S
คลอไฟเบรตได้รับการจดสิทธิบัตรในปี พ.ศ. 2501 โดยบริษัทไอซีไอ (Imperial Chemical Industries) และได้รับการอนุมัติให้ใช้ทางการแพทย์ในปี พ.ศ. 2506 คลอไฟเบรตถูกเพิกถอนออกจากตลาดในปี พ.ศ. 2545 เนื่องจากยาดังกล่าวก่อให้เกิดอาการข้างเคียงที่รุนแรง
ภาวะแทรกซ้อนจากการใช้ยา.
คลอไฟเบรตสามารถเหนี่ยวนำให้เกิดกลุ่มอาการที่มีการหลั่งฮอร์โมนที่เกี่ยวเนื่องกับการขับปัสสาวะเสียสมุดุล (Syndrome of inappropriate antidiuretic hormone secretion; SIADH) ซึ่งเกิดจากการที่ร่างกายมีระดับฮอร์โมนวาโสเพรสซิน (vasopressin) ในปริมาณมากกว่าปกติ ทำให้มีการดูดซึมน้ำกลับมากขึ้น ปัสสาวะจะเข้มขึ้นขึ้น และโซเดียมในเลือดต่ำจากน้ำที่เกินกลับมาในกระแสเลือด นอกจากนี้แล้วคลอไฟเบรตยังมีผลทำให้เกิดการก่อตัวของนิ่วในถุงน้ำดีอีกด้วย 
ในการศึกษาผลของการลดระดับคอเลสเตอรอลในกระแสเลือดของคลอไฟเบรตต่อการเป็นการป้องกันปฐมภูมิ (Primary Prevention) ต่อการเกิดโรคกล้ามเนื้อหัวใจขาดเลือด (Ischaemic Heart Disease) ที่ดำเนินการศึกษาโดยภาคีความร่วมมือแห่งองค์การอนามันโลก (The World Health Organization Cooperative Trial) พบว่ากลุ่มผู้ป่วยที่ได้รับการรักษาด้วยคลอไฟเบรตมีอุบัติการณ์การเสียชีวิตสูงเป็นอย่างมากถึงแม้ว่าจะสามารถควบคุมระดับคอเลสเตอรอลให้อยู่ในระดับเป้าหมายได้ก็ตาม (ผู้ป่วยที่ได้รับคลอไฟเบรตมากกว่า 47% เสียชีวิตในระหว่างที่ได้รับการรักษาด้วยยาดังกล่าว และ 5% เสียชีวิตหลังจากรักษาด้วยคลอไฟเบรตจนเสร็จสิ้นแล้ว) ซึ่งการเสีบชีวิตในอัตราดังกล่าวถือเป็นสัดส่วนที่สูงกว่ากลุ่มควบคุมที่ไม่ได้รับการรักษาด้วยคลอไฟเบรต แต่สาเหตุของการเสียชีวิตในกลุ่มผู้ป่วยที่ได้รับคลอไฟเบรตนั้นค่อนข้างมีความหลากหลาย และส่วนใหญ่มักเสียชีวิตจากสาเหตุอื่นที่ไม่ใช่โรคหัวใจ และยังไม่สามารถสรุปได้ถึงความสัมพันธ์ที่แน่ชัดระหว่างคลอไฟเบรตกับอุบัติการณ์การเสียชีวติที่สูงเช่นนี้ได้
ดูเพิ่ม.
<templatestyles src="Div col/styles.css"/>